open-index/open-wikipedia-markdown huggingface dataset:
Pál Teleki

**Pál Teleki von Szék** (1. marraskuuta 1879 Budapest – 3. huhtikuuta 1941 Budapest) oli unkarilainen kreivi, maantieteilijä ja poliitikko, joka toimi Unkarin pääministerinä vuosina 1920–1921 ja 1939–1941. Hänet muistetaan varsinkin toiminnastaan toisen maailmansodan alkuvuosina, jolloin hän pyrki pitämään Unkarin viimeiseen saakka sodan ulkopuolella ja vastusti liittoutumista natsi-Saksan kanssa.

Teleki valittiin Unkarin parlamenttiin ensi kerran vuonna 1905. Hän toimi talousmaantieteen professorina Budapestin yliopistossa vuosina 1919–1938. Teleki osallistui maansa edustajana Pariisin rauhankonferenssiin ensimmäisen maailmansodan jälkeen ja hänen laatimaansa Unkarin väestökarttaa eli niin sanottua *punaista karttaa* käytettiin aineistona Trianonin rauhaa suunniteltaessa. Hän oli myös Unkarin pää- ja ulkoministerinä 1920–1921, mutta vetäytyi sen jälkeen vuosiksi politiikasta.

Teleki nimitettiin opetusministeriksi toukokuussa 1938 ja pääministeriksi helmikuussa 1939. Hänen hallituksensa lakkautti useita fasistisia puolueita, mutta ei puuttunut juutalaisvastaiseen lainsäädäntöön. Maailmansodan aikana hän toivoi Unkarin voivan saada Saksan tuella takaisin Trianonin rauhassa menetettyjä alueita, mutta pelkäsi liiallista riippuvuutta Saksasta. Saksan avulla Unkari sai Tšekkoslovakian pilkkomisen yhteydessä itselleen Karpato-Ukrainan ja Romania pakotettiin luovuttamaan sille Pohjois-Transylvanian alue. Telekin hallitus tuki näitä toimenpiteitä. Hänen johdollaan Unkari solmi kuitenkin myös ikuisen ystävyys- ja rauhansopimuksen Jugoslavian kanssa joulukuussa 1940. Valmistautuessaan hyökkäämään Jugoslaviaan huhtikuun 1941 alussa Saksa vaati Unkaria liittymään Jugoslavian valtaukseen, kun taas Britannia vaati sitä ehdottomasti olemaan liittymättä. Teleki ei halunnut pettää Jugoslavian kanssa tehtyä sopimusta ja mahdottomaksi katsomassaan tilanteessa hän teki itsemurhan 3. huhtikuuta 1941. Valtionhoitaja Miklos Horthy ja muu hallitus olivat aiemmin samana päivänä hyväksyneet yhteistyön Saksan kanssa. Itsemurhaviestissään Teleki julisti olevansa syyllinen siihen, ettei kyennyt estämään Unkaria rikkomasta lupauksiaan ja liittoutumasta ”roistojen” kanssa.

## Lähteet

## Aiheesta muualla

* Pál Teleki  Magyar Életrajzi lexikon
Maali se on hunajata

**"Maali se on hunajata"** on vuonna 1984 julkaistu Turun Palloseuran jääkiekkojoukkueen kannatuslaulu, jonka esittää Erkki Liikanen. Sen on sanoittanut turkulainen VeePee Lehto.

Laulun alkuperäinen versio ilmestyi Liikasen omalla sanoituksella ja nimellä "Hunajata" jo vuonna 1982. Hän myös esitti kappaleen yhdessä vuoden 1979 Miss Suomi -kilpailun I perintöprinsessan Tuire Pentikäisen kanssa. Uuden version julkaisi yksipuolisena singlenä Turussa toimiva Ensio Music Selecta-levymerkillään. Lisäksi kappale on mukana kahdella Poko Rekordsin 1990-luvulla julkaisemalla jääkiekkoaiheisella kokoelmalevyllä sekä vuonna 2009 ilmestyneellä *Sydän on sinivalkoinen – sinivalkoista lätkämusaa* -kokoelmalla.

## Lähteet
*Fono-äänitetietokanta
*Suomen äänitearkiston tietokanta vuosilta 1901–1999 

### Viitteet
Pissaa ja paskaa

**Pissaa ja paskaa** on Terveet Kädet -yhtyeen live-tallenteista koostettu kokoelma-albumi, jonka julkaisi Propaganda Records vuonna 2005. Albumin sisältämä materiaali on äänitetty neljällä eri keikalla Kemissä ja Torniossa vuosina 1982 ja 1983. 

Kappaleet 1–7 on julkaistu aiemmin *[[Live Kemi 1982]]* -nimisellä seitsentuumaisella EP:llä vuonna 1990, kappaleet 8–15 julkaistiin  Saksassa ja Brasiliassa vuonna 1984 julkaistulla *[[Black God]]* -albumilla ja Kappaleet 16–23 ovat peräisin *[[Nauhat]]* -nimiseltä C-kasetilta vuodelta 1984.

## Kappaleet

**Nauhoitettu Kemissä 3.7.1982**

# No Government – 01:38 (Anti-Pasti –cover)
# Täystuho – 00:49
# Pissaa ja paskaa – 00:48
# TK-pop – 01:06
# Musta jumala – 02:13
# Outo maa – 01:34
# N.Y.T. – 01:58

**Nauhoitettu Kemissä Syyskuussa 1983**

#  Haistelijat – 00:43
# Huominen – 00:37
# Musta jumala – 01:11
# Anna mulle piiskaa – 00:37
# T. tuho – 00:33
# Pissaa ja paskaa – 00:31
# Onnellisia kytkentöjä – 00:38
# Outo maa – 00:49

**Nauhoitettu Kemissä 29.9.1983**

#  Haistelijat – 00:44
# Tornion kevät – 00:40
# Outsider – 00:40
# No Fun – 01:51
# Halloween – 00:26
# Vapaa pohjola – 00:41
# Minä haluan paljon rahaa – 00:50
# Sota – 00:53

**Nauhoitettu Torniossa 29.1.1982**

#  N.Y.T. – 01:43
# Ei enää koskaan sotaa – 00:49
# Mull on liian lyhyt sänky – 00:52
# TK-pop – 00:59
# Minä haluan paljon rahaa – 00:51
# Tornion kevät – 01:07
# T. tuho – 00:59
# Pissaa ja paskaa – 00:44
# Vapaa pohjola – 01:28
# Not Right – 01:54 (Iggy & The Stooges –cover)
# No Fun – 04:52 (Iggy & The Stooges –cover)

## Kokoonpanot

**Kappaleet 1–7 ja 24–34**

* Läjä – laulu
* Tiimo – kitarat
* Piäsky – basso, taustalaulu
* Peedro – rummut

**Kappaleet 8–23**

* Läjä – laulu
* Tiimo – kitarat
* Piäsky – basso, taustalaulu
* Walde – rummut

## Lähteet
Iisii

"**Iisii**" on 13. helmikuuta 2013 julkaistu ensimmäinen single suomalaisen rap-artisti Elastisen neljänneltä sooloalbumilta *[[Joka päivä koko päivä]]*.

Kappaleesta julkaistiin musiikkivideo, jonka ohjasi MVP74 ja jolla nähdään muun muassa rap-artistit Iso H, Andu ja Timo Pieni Huijaus.

## Tekijät

* Sävellys: Elastinen, Osmo Ikonen
* Sanoitus: Elastinen
* Basso: Osmo Ikonen, Esa Mäkynen
* Taustalaulu: Wava
* Tuotanto: Elastinen, Osmo Ikonen
* Äänitys: Elastinen, Iso H
* Miksaus, masterointi ja avustava tuotanto: Iso H

## Listasijoitukset
* Suomen virallinen latauslista: 6.

## Lähteet
Ruskeasuon ratsastushalli

**Ruskeasuon ratsastushalli** eli **Olympiamaneesi** (tunnetaan myös nimellä *Ruskeasuon liikuntahalli*) on Helsingin keskuspuiston laidalla Ruskeasuon kaupunginosassa sijaitseva ratsastus- ja liikuntahalli. Vuonna 1940 valmistuneen rakennuksen on suunnitellut Rakennushallituksen silloinen yliarkkitehti Martti Välikangas.

## Historia

Ruskeasuon ratsastushallin rakennustyöt aloitettiin vuonna 1938, kun Helsinki oli saanut järjestettäväkseen alun perin Tokiossa pidettäväksi aiotut vuoden 1940 kesäolympialaiset. Hallissa ei ollut tarkoitus järjestää varsinaisia kilpailuja, vaan sen piti palvella osallistujien harjoittelutilana ja hevosten vierastallina. Sijoituspaikan ratkaisi läheisen Laakson ratsastusstadionin sijainti. Pinta-alaltaan noin 7 000 m²:n suuruinen ratsastushalli oli valmistuessaan Pohjoismaiden suurin ja sen maneesi oli Euroopan toiseksi suurin. Katsomoissa oli tilaa 4 500:lle hengelle.

Toisen maailmansodan syttymisen vuoksi vuoden 1940 olympialaiset peruttiin ja ratsastushalli toimi sodan ajan varastotilana. Vuonna 1946 sen eteläpää muutettiin raitiovaunuvarikoksi ja ratsastajille jäi vain osa hallista. Sama tila on myös nykyään hevosharrastajien käytössä. Vuoden 1952 kesäolympialaisia varten halliin rakennettiin tallit, joihin majoitettiin kisoihin osallistuvia hevosia. Ratsastushallin sisällä ei kilpailtu, mutta kouluratsastus järjestettiin vieressä olevalla kentällä. Myös kenttäratsastuksen maasto-osuuden lähtö tapahtui Ruskeasuon ratsastushallin luota.

Vuonna 1962 koko rakennus muutettiin liikuntakäyttöön. Eteläpäähän valmistui käsipallokenttä ja halliin rakennettiin myös toinen kerros. Lisäksi alakertaan saneerattiin nyrkkeily- ja voimailutilat. 1990-luvulla ratsastushallissa suoritettiin peruskorjaus, joka valmistui vuonna 2000.

## Nykypäivä

Nykyään ratsastushallin eteläpää on edelleen liikuntakäytössä. Hallissa on palloilu-, nyrkkeily- ja voimailusalit, tilat pöytätennistä verten sekä kahvila ja kokoussali. Lisäksi ulkona on talvisin luistinratana toimiva pallokenttä sekä jousiammuntarata, joiden kanssa ratsastushalli muodostaa Ruskeasuon urheilupuiston. Alueella toimii muun muassa vuonna 1929 perustettu Keskustalli, joka on Suomen vanhin ratsastuskoulu. Myös Helsingin poliisilaitoksen ratsupoliisin tallit ovat Ruskeasuolla. Maneesin ja tallien lisäksi alueella on kaksi ulkona sijaitsevaa ratsastuskenttää ja keskuspuistossa kiertää neljän kilometrin mittainen ratsastuspolku.

Vuonna 2009 aloitti toimintansa Pro Olympiamaneesi -liike, jonka tarkoituksena on palauttaa ratsastushalli kokonaan alkuperäiseen käyttöönsä. Hanketta ovat aktiivisesti vieneet eteenpäin muun muassa kouluratsastaja Kyra Kyrklund sekä kansanedustajat Leena Harkimo ja Katri Komi.

Ruskeasuon ratsastushalli kuuluu muiden Helsingin olympialaisia varten rakennettujen urheilupaikkojen tavoin Museoviraston inventoimiin Valtakunnallisesti merkittäviin rakennettuihin kulttuuriympäristöihin.

## Lähteet
*Pro Olympiamaneesi ry:n kotisivut 
*Helsingin kaupungin liikuntavirasto 

### Viitteet

## Aiheesta muualla

* Ab Hippodrom Oy (uusi) Pörssitiedossa
Findie – Hikeä, tekoverta ja kyyneliä

**Findie – Hikeä, tekoverta ja kyyneliä** on vuonna 2012 ensi-iltansa saanut Teemu Lindholmin ohjaama dokumenttielokuva.

## Juoni
Dokumenttielokuva omaehtoisesta suomalaisesta elokuvasta vuonna 2011. Millaista on tehdä leffoja salamavalojen toisella puolella? Ketkä näitä leffoja tekevät ja mitä he ajattelevat tekemisistään? Mikä saa harrastajan tekemään elokuvan ja julkaisemaan sen internetissä? Mikä on findien tulevaisuus?

## Tuotanto
Idea dokumenttielokuvaan syntyi Teemu Lindholmin ollessa työharjoittelussa Uneton48-lyhytelokuvakilpailussa. Alun perin ajatuksena oli seurata Uneton48-kilpailun etenemistä sekä käydä kuvaamassa muutamissa muissa elokuvatapahtumissa ja julkaista elokuva elokuussa 2011 Joen yö-tapahtumassa.

Keväällä 2011 dokumenttielokuvaa kuvattiin Kuva&Kamera -messuilla, Kinos 11 -tapahtumassa, Leffalabra-kokoontumisessa sekä Uneton48-kilpailun aikana. Loppuhuipennukseksi suunnitellun Uneton48-lopputapahtuman kuvaaminen kuitenkin epäonnistui. Vastoinkäymisestä johtuen dokumenttielokuvan tekeminen vietti seuraavat kuukaudet telakalla ja elokuuksi suunniteltu ensi-ilta peruttiin.

Syyskuussa dokumenttielokuvaa kuvattiin Minun elokuvani -tapahtumassa. Lopulta suurin osa materiaalista taltioitiin marraskuussa, jolloin haastatteluja kuvattiin niin Helsingissä kuin Tampereellakin. Lindholm oli lähdössä tammikuun lopussa ulkomaille ja hän halusi dokumenttielokuvan valmiiksi siihen mennessä. Findie - Hikeä, Tekoverta ja Kyyneliä sai ensi-iltansa Joensuussa 13. päivä ja Helsingissä 19. päivä tammikuuta.

Findie - Hikeä, Tekoverta ja Kyyneliä julkaistiin ilmaiseksi internetissä Kelaamo-elokuvayhteisössä elokuun 29. päivä. Joensuun ja Helsingin lisäksi elokuvaa on esitetty ainakin Tampereella ja Jyväskylässä.

## Tuotantoryhmä
* Ohjaus: Teemu Lindholm
* Käsikirjoitus: Teemu Lindholm, Sakari Partanen
* Dramaturgia: Niina Mutanen, Noora Kinnunen
* Kuvaus: Samuli Hahl, Joonas Penttinen, Pekka Henelius, Joonas Sarinko, Sakari Partanen
* Leikkaus: Sakari Partanen
* 1. apulaisleikkaus: Joonas Penttinen
* 2. apulaisleikkaus: Teemu Lindholm
* Värimäärittely: Joonas Penttinen
* Graafikko: Joonas Nieminen
* Äänitys: Olli Aromaa, Pekka Henelius, Joonas Sarinko
* Äänileikkaus: Venla Konttinen
* Tuottaja: Teemu Lindholm

## Musiikki
Dokumenttielokuvaan ei sävelletty lainkaan musiikkia. Teemu Lindholm etsi tunnelmaan sopivia kappaleita mm. Mikseri.net-musiikkiportaalista. Elokuvassa kuullaan kappaleita Fudge Floundersilta, North Vibesilta ja Heartblockilta.

## Aiheesta muualla
* Leffatykki - Findie - Hikeä, Tekoverta ja Kyyneliä
Pistemääräfunktio

Matemaattisessa tilastotieteessä **pistemääräfunktioksi** kutsutaan uskottavuusfunktion L(\theta; X) logaritmin derivaattaa. Pistemääräfunktio ilmaisee uskottavuusfunktion riippuvuutta parametrista \theta. 

Ratkaisemalla pistemääräfunktion nollakohta voidaan laskea parametrin \theta suurimman uskottavuuden estimaatti.

## Määritelmä

Olkoon otos X ja sen uskottavuusfunktio L(\theta; X). Tällöin pistemääräfunktio V voidaan löytää ketjusäännön avulla:

:
V \equiv V(\theta, X)
=
\frac{\partial}{\partial\theta} \log L(\theta;X)
=
\frac{1}{L(\theta;X)} \frac{\partial L(\theta;X)}{\partial\theta}.


## Ominaisuuksia
### Keskiarvo
Pistemääräfunktion V odotusarvo havainnoilla x, parametrilla \theta on nolla. Tämä voidaan havaita kirjoittamalla uskottavuusfunktio L(\theta; x) = f(x; \theta) tiheysfunktiona,
:\mathbb{E}(V|\theta) =  \int_{x=-\infty}^{+\infty} \left ( \frac{\partial}{\partial\theta} \log f(x;\theta)
\right ) f(x; \theta) dx = \int_{x=-\infty}^{+\infty}
 \frac{\frac{\partial f(x; \theta)}{\partial \theta}}{f(x; \theta)} f(x; \theta)dx

mikäli oletetaan että derivoinnin ja integroinnin järjestys voidaan vaihtaa (katso Leibnizin integraalisääntö), niin integraali voidaan yksinkertaistaa muotoon:
:\mathbb{E}(V|\theta) =
\int_{x=-\infty}^{+\infty} \frac{\partial f(x; \theta)}{\partial \theta} \, dx =
\frac{\partial}{\partial\theta} \int_{x=-\infty}^{+\infty}
 f(x; \theta) \, dx =
\frac{\partial}{\partial\theta}1 = 0.

### Varianssi

Pistemääräfunktion varianssia kutsutaan Fisher-informaatioksi ja sitä merkitään \mathcal I(\theta). Koska pistemääräfunktion odotusarvo on nolla, voidaan Fisher-informaatio esittää muodossa:

:
\mathcal{I}(\theta)
=
\mathbb{E}
\left\{\left.
 \left[
  \frac{\partial}{\partial\theta} \log L(\theta;X)
 \right]^2
\right|\theta\right\}.


## Katso myös
* Ronald Fisher

## Lähteet
*Cox, D.R., Hinkley, D.V. (1974) *Theoretical Statistics*, Chapman & Hall. 
*
Vatnsoyrar

**Vatnsoyrar** on kylä Vágarin saaren keskiosassa Färsaarilla. Saariryhmän luoteiskolkassa sijaitseva kylä on Färsaarten ainoa sisämaakylä. Merenrannan sijasta kylä on kehittynyt Färsaarten suurimman järven Sørvágsvatnin (myös nimellä Leitisvatn) pohjukkaan. Vuonna 1921 perustettu kylä kuuluu Vágarin kuntaan, ja asukkaita siellä oli vuonna 2013 yhteensä 53.

Toisen maailmansodan aikana Britannian armeija käytti Sørvágsvatn-järveä vesilentokoneiden lentokenttänä. Nykyisin kylässä toimii lapsille ja nuorille suunnattu kristillinen Plymouthin veljien Zarepta-leirikeskus.

## Väestö

Oheisessa taulukossa esitetyt Vatnsoyrarin väkiluvut pohjautuvat Färsaarten tilastokeskuksen () tietoihin.

## Lähteet

## Aiheesta muualla
Dzūkijan kansallispuisto

**Dzūkijan kansallispuisto** () on alueeltaan suurin Liettuan kansallispuistoista. Tämä pinta-alaltaan 585,19 neliökilometrin suuruinen kansallispuisto sijaitsee maan eteläosassa Alytusin läänin Varėnan kunnallispiirin alueella. Varsinaisen kansallispuiston vieressä sijaitsee tiukemmin suojeltu **Čepkeliain luonnonpuisto**.

## Kuvia

Kuva:Cepkeliu_swamps.jpg|Kansallispuiston suoluontoa.
Kuva:Tiltas_per_Merki_ties_Mardasavu.jpg|Silta joen yli.


## Lähteet

## Aiheesta muualla

* LT034 - Dzukija National Park   (birdlife.org)
* Lyhyesti Liettuan kansallispuistoista   (visitlithuania.net)
Espanjan Grand Prix 2013

**Espanjan Grand Prix 2013** (virallisesti **Formula 1 Gran Premio de España 2013**) oli Formula 1 -kauden 2013 viides osakilpailu, joka ajettiin 12. toukokuuta Circuit de Catalunyan moottoriradalla Espanjassa. Kilpailun voitti Ferrarin Fernando Alonso. Toinen oli Lotuksen Kimi Räikkönen ja kolmas Ferrarin Felipe Massa. 

## Viikonlopun aikataulu ja sää

## Vapaat harjoitukset
Caterhamin kolmoskuljettaja Heikki Kovalainen ajoi perjantain ensimmäisissä vapaissa harjoituksissa Charles Picin tilalla. Marussian Rodolfo González ajoi Max Chiltonin tilalla.

## Tulokset
### Aika-ajo

* Felipe Massan sijoitusta pudotettiin kolmella lähtöruudulla hänen estettyään aika-ajojen toisessa osiossa Mark Webberiä.
* Esteban Gutiérrezin sijoitusta pudotettiin kolmella lähtöruudulla hänen estettyään aika-ajojen ensimmäisessä osiossa Kimi Räikköstä.

### Kilpailu

### Johtokierrokset

## Muuta
* Fernando Alonson viimeinen voitto Ferrarilla ja urallaan
* Esteban Gutiérrezin ensimmäinen kilpailun johtokierros ja nopein kierros.

## Katso myös
* GP2 Espanjan Grand Prix 2013
* GP3 Espanjan Grand Prix 2013
* Porsche Supercup Espanjan Grand Prix 2013

## Lähteet

## Aiheesta muualla
John Wark

**John Wark** (s. 4. elokuuta 1957) on entinen skotlantilainen jalkapalloilija. Hän pelasi pääasiassa keskikentällä, mutta joskus myös hyökkääjänä.

Wark edusti pääosan urastaan Ipswich Townia ja pelasi myös Liverpoolissa ja Middlesbrough'ssa. Kaudella 1980–1981 hänet valittiin  Englannissa. Wark voitti urallaan FA Cupin ja UEFA Cupin Ipswichissä sekä kahdesti Englannin mestaruuden Liverpoolissa.

Skotlannin maajoukkueessa Wark pelasi 29 ottelua ja oli mukana 1982 MM-kisoissa, joissa hän pelasi kolme ottelua tehden kaksi maalia.

Wark esiintyi pelaajauransa aikana elokuvassa *[[Pako voittoon]]*.

## Lähteet
Rantasalo

**Rantasalo** on suomalainen sukunimi, joka on muun muassa seuraavilla henkilöillä:

* Aili Rantasalo (1902–1958), taidemaalari
* Ilari Rantasalo (1916–1999), Helsingin yliopiston kansanterveystieteen professori, Viljo Rantasalon poika
* Inkeri Rantasalo (1917–2010), konserttilaulaja ja pianisti
* Mauri Rantasalo (1891–1962), jääkärikapteeni
* Onni Rantasalo (e. *Björni*, 1883–1977), kansanedustaja, maanviljelysneuvos ja kartanonomistaja 
* Sulho Rantasalo (e. *Björni*, 1889–1947), maanviljelijä, opettaja ja musiikkimies, Onni Rantasalon veli
* Vilho Rantasalo (1881–1961), kansanperinteen tutkija ja julkaisija
* Viljo Rantasalo (e. *Björni*, 1887–1983), professorin arvon saanut pediatriikan dosentti, Onni Rantasalon veli

## Katso myös
* Björni
Fisher-informaatio

Matemaattisessa tilastotieteessä ja informaatioteoriassa **Fisher-informaatio** voidaan määritellä pistemääräfunktion varianssina, tai havaitun informaation odotusarvona. Bayesiläisessä tilastotieteessä posteriorin asymptoottinen jakauma riippuu Fisher-informaatiosta, eikä priorista. Fisher-informaatiota käytetään bayesiläisessä tilastotieteessä myös Jeffreysin priorin laskemiseen.

## Määritelmä
Fisher-informaatiota merkitään \mathcal I(\theta) ja sen tarkoitus on mitata kuinka paljon informaatiota havaittu aineisto X sisältää parametrista \theta. Koska pistemääräfunktion ensimmäinen momentti, eli odotusarvo on nolla niin sen varianssiksi, eli Fisher-informaatioksi, saadaan sen toinen momentti:
:
\mathcal{I}(\theta)=\operatorname{E} \left[\left. \left(\frac{\partial}{\partial\theta} \log f(X;\theta)\right)^2\right|\theta \right] = \int \left(\frac{\partial}{\partial\theta} \log f(X;\theta)\right)^2 f(X; \theta)\; dX,


Mikäli log f(x; θ) on mahdollista derivoida kahdesti, voidaan Fisher-informaatio esittää myös muodossa:

:
\mathcal{I}(\theta) = - \operatorname{E} \left[\left. \frac{\partial^2}{\partial\theta^2} \log f(X;\theta)\right|\theta \right]\,.


Fisher-informaation voidaankin katsoa mittaavaan kaarevuutta suurimman uskottavuuden estimaatin \hat{\theta} lähellä. Itseisarvoltaan pienen Fisher-informaation omaavien uskottavuusfunktioiden kuvaajat ovat tasaisia ja sisältävät vähän informaatiota, kun taas paljon informaatiota sisältävien kuvaajat ovat kaarevampia ja Fisher-informaatio itseisarvoltaan suurempia.

## Ominaisuuksia

### Additiivisuus
Fisher-informaatio on additiivista. Toisistaan riippumattomien otosten sisältämän informaation määrä on otosten Fisher-informaatioiden summa.
: \mathcal{I}_{X,Y}(\theta) = \mathcal{I}_X(\theta) + \mathcal{I}_Y(\theta)
### Tyhjentävyys
Tyhjentävän tunnusluvun sisältämä Fisher-informaatio on sama kuin otoksen X. Jos T(X) on tyhjentävä tunnusluku parametrille \theta, niin silloin
: f(X;\theta) = g(T(X), \theta) h(X) \!
joillekin funktioille g ja h.

## Matriisimuoto
Olkoon *N* parametria siten, että \theta on  vektori \theta = \begin{bmatrix}
 \theta_{1}, \theta_{2}, \dots , \theta_{N} \end{bmatrix}^{\mathrm T}, niin Fisher-informaatiomatriisi on  matriisi:

:
{\left(\mathcal{I} \left(\theta \right) \right)}_{i, j}
=
\operatorname{E}
\left[\left.
 \left(\frac{\partial}{\partial\theta_i} \log f(X;\theta)\right)
 \left(\frac{\partial}{\partial\theta_j} \log f(X;\theta)\right)
\right|\theta\right].


Fisher-informatiomatriisi on  positiivisesti semidefiniitti symmetrinen matriisi. Tietyin oletuksin tämä matriisi voidaan esittää muodossa:

:
{\left(\mathcal{I} \left(\theta \right) \right)}_{i, j}
=
- \operatorname{E}
\left[\left.
 \frac{\partial^2}{\partial\theta_i \, \partial\theta_j} \log f(X;\theta)
\right|\theta\right]\,.


## Katso myös
*Jeffreysin priori
*Kullback–Leibler divergenssi

## Lähteet
* Frieden, B. Roy (2004) *Science from Fisher Information: A Unification*. Cambridge Univ. Press. .
* Schervish, Mark J. (1995) *Theory of Statistics*, New York, Springer, kappale 2.3.1,
Edvard Richter

**Edvard Gottlieb Richter** (10. joulukuuta 1880 Uusikirkko – 23. elokuuta 1956 kesähuvilalla Mikkelin lähellä) oli suomalainen taidehistorioitsija. 

Richterin vanhemmat olivat kappalainen Gustaf Edvard Richter (1852–1885) ja Anna Lovisa Streng. Hän pääsi ylioppilaaksi 1898 Helsingin suomalaisesta yhteiskoulusta ja valmistui filosofian kandidaatiksi 1913 ja filosofian maisteriksi 1914. Vuodesta 1904 alkaen Richter oli Helsingin Sanomien johtava taidearvostelija. Hän toimi taidehistorian opettajana Suomen Taideakatemian koulussa 1917–1947 ja Taideteollisessa oppilaitoksessa 1917–1951. 1930-luvulla ilmestyneeseen Isoon Tietosanakirjaan hän toimitti taideartikkelit, ja suomentaessaan C. G. Laurinin *Konsthistorian* hän loi merkittävän määrän suomenkielistä taidesanastoa. Richter oli Suomen Taideakatemian jäsenenä vuodesta 1933, valtion kuvaamataidelautakunnan sihteerinä 1918–1951 ja lautakunnan jäsenenä 1921–1952. Hän sai professorin arvonimen 1950. 

Edvard Richter oli naimisissa vuodesta 1919 lääketieteen lisensiaatti Mandi Maria Karnakosken kanssa. Suomalainen koulunjohtaja Sofia Streng oli hänen tätinsä.

## Teoksia
* *Mestarimaalauksia : 50 värillistä taidepainojäljennöstä klassillisen maalaustaiteen mestareilta* ; tekstit sommitellut Edv. Richter. Kirja, Helsinki 1919
* *Värien mestareita : 50 värillistä taidepainojäljennöstä Europan uusimmasta maalaustaiteesta* ; valinnut ja tekstit kirjoittanut E. Richter. Kirja, Helsinki 1920
* *Färgernas mästare : femtio färgtrycksplanscher efter tavlor av nyare målare* ; urval och text E. Richter. Kirja, Helsingfors 1921
* *[[Juho Rissanen|Juho Rissasen]] Helkajuhla Kansallisteatterissa*. 1929

## Suomennoksia
* Emil Fredrik Nervander : *Suomalainen kirkkomaalari [[Michael Toppelius]] ja hänen teoksensa*. Kansanvalistusseuran toimituksia 133. Helsinki 1905
* Carl G. Laurin : *Taidehistoria* ; sovitellen suomentanut Edv. Richter ; Suomen taidetta koskevan osan kirjoittanut Eliel Aspelin-Haapkylä. WSOY 1908
* *[[Victor Westerholm]]* ; kirjoittanut Axel Gabriels ; vapaasti suomentanut Edvard Richter. Stenmanin taidesalongin julkaisuja 1. Otava 1918
* Signe Tandefelt : *[[Fanny Churberg]]*. Stenmanin taidesalongin julkaisuja 3. Helsinki 1919
* L. Bäcksbacka : *[[Jalmari Ruokokoski|J. Ruokokoski]] : nuoruudentyöt*. Taidesalonki, Helsinki 1943
* L. Bäcksbacka : *J. Ruokokoski : boheemi-taituritaiteilija 2*. Taidesalonki, Helsinki 1944

## Lähteet

## Aiheesta muualla
* Kangasniemeläisiä henkilö- ja ryhmäkuvia (sivu III), Kangasniemen kunnanlääkäri Mandi Karnakoski-Richter . Jukka Joutsin sivusto].
* E. Richter : Suomen graafillisesta taiteesta, Helsingin Sanomat, 27.10.1935, nro 290, s. 26, Kansalliskirjaston digitaaliset aineistot
Carl Fredrik Richter

**Carl Fredrik Richter** (18. maaliskuuta 1782 Turku – 14. helmikuuta 1858 Turku) oli suomalainen virkamies, vuodesta 1836 todellinen valtioneuvos. 

Carl Fredrik Richterin vanhemmat olivat nahkatehtailija Jaakko Kristian Richter ja Aurora Wegelius ja puoliso vuodesta 1812 Hedvig Margareta von Haartman, Gabriel Erik von Haartmanin tytär. Richter tuli ylioppilaaksi Turkuun 1796. Hän aloitti virkamiehenä Turun hovioikeudessa 1803, senaatin oikeusosaston jäsen hän oli 1820–1822 ja 1831–1834, kansliatoimikunnan päällikkö 1822–1831 ja 1834–1840. Turun hovioikeuden presidentti hän oli vuodesta 1840. Häntä on pidetty 1830-luvun lopulla senaatin vaikutusvaltaisimpana jäsenenä. Richter vihittiin Helsingin yliopiston lakitieteen kunniatohtoriksi 1840 ja hänet aateloitiin 1856, mutta hän ei hakenut pääsyä ritarihuoneeseen.

## Lähteet
Kantapiste

**Kantapiste** on geometriassa janan tai suoran leikkauspiste kolmion sivulla tai sen jatkeella. Käsite voidaan laajentaa koskemaan kaikkia monikulmioita ilman, että syntyy väärinkäsityksiä.

Punto ceviano interno.svg|Kolme ceviaania kohtaavat kolmion sivut kantapisteissä A', B' ja C'.
Pedal point.svg|Kolme kohtisuoraa leikkaavat toisensa pedaalipisteessä. Janat kohtaavat kolmion sivut kohtisuorasti kantapisteissään.
Area of triangle.JPG|Kolmion pinta-alaa laskettaessa tarvitaan korkeusjanan pituus, joka voidaan mitata kolmion kärjestä vastaisen sivun jatkeella olevalle kantapisteelle D.

Ceviaani piirretään kolmion kärjestä kolmion vastaiselle sivulle, johon kantapiste syntyy. Pedaali on jana, joka alkaa kolmion sisäpisteestä ja kohtaa kolmion sivun kantapisteessä. Keskinormaali on suora, joka kohtaa kolmion sivun kohtisuorasti ja sivulle syntyy leikkauspiste. Yleensä kantapisteenä pidetään janan päätepistettä, mutta laajempikin tulkinta on mahdollinen.
## Lähteet
Rebane

**Rebane** on muun muassa seuraavien henkilöiden sukunimi:

* Bill Rebane (s. 1937), latvialais-yhdysvaltalainen elokuvaohjaaja
* Hans Rebane (1882–1961), virolainen toimittaja, poliitikko ja diplomaatti
Major League Baseball -kausi 1914

**Major League Baseball -kausi 1914** päättyi Boston Bravesin 4-0 voittoon Philadelphia Athleticsista kauden päätteeksi pelatussa World Series -ottelusarjassa. Tämä oli ensimmäinen kerta, kun sarja katkesi suoraan neljässä ottelussa. Chicago Cubsin 4-0 voittoon vuonna 1907 sisältyi avausottelun tasapeli. Perinteisten National Leaguen ja American Leaguen lisäksi myös Federal League pelasi Major League -statuksella, mutta sen voittaja ei osallistunut liigojen välisiin mestaruusotteluihin.

## Runkosarjan sarjataulukot

 

## Aiheesta muualla

* Baseball almanakka - American League 1914 
* Baseball almanakka - National League 1914 
* Baseball almanakka - Federal League 1914 
* Baseball almanakka - World Series 1914
Trakain historiallinen kansallispuisto

**Trakain historiallinen kansallispuisto** (), joskus lyhyemmin **Trakain kansallispuisto** on alueeltaan pienin Liettuan kansallispuistoista. Tämä vuonna 1991 perustettu, pinta-alaltaan 82,00 neliökilometrin suuruinen kansallispuisto sijaitsee Vilnan läänissä lähinnä Trakain kunnallispiirin alueella.

Trakain historiallisen kansallispuiston alueella asuu nykyään noin 14 000 henkeä. Puistoalueen ytimen muodostaa Liettuan suurruhtinaskunnan hallintokeskuksena erityisesti 1400- ja 1500-luvuilla toiminut Trakain kaupunki ja sen Galvė-järvellä sijaitseva Trakain linna. Kansallispuistossa on nähtävää myös seudun muissa kylissä, luonto- ja kulttuurikohteissa. Alueella on esimerkiksi 82 järveä, joista Galvė on suurin (3,61 km2). Trakain kaupunki sijaitsee 28 kilometriä Vilnan länsipuolella.


Kuva:Trakai Island Castle (8210815) (cropped).jpg|Trakain linnan rauniot 1800-luvun maalauksessa.
Kuva:Trakai oro svente.jpg| Kunnostettu Trakain linna Galvė-järvellä.
Kuva:Traku pilis1.Zem.2007-11-16.jpg|Silta Trakain linnaan.
Kuva:Trakai.jpg|Trakain kaupunkia.

## Lähteet

## Aiheesta muualla

* Interaktiivinen kartta puistoalueen kohteista  ja  (seniejitrakai.lt)
* Lyhyesti Liettuan kansallispuistoista   (visitlithuania.net)
Saara Henriksson

**Saara Henriksson** (s. 1981 Helsinki) on suomalainen kirjailija ja toimittaja. Hänen esikoisromaaninsa *[[Moby Doll]]* ilmestyi vuonna 2011. Hänen teoksissaan toistuvia teemoja ovat ihmisen luontosuhde ja identiteetti sekä taide kommunikaation välineenä.

## Elämä ja ura
Henriksson on valmistunut Turun yliopistosta valtiotieteiden maisteriksi pääaineenaan poliittinen historia. Hän on toimittanut *Huomenna tuulet voimistuvat* -novelliantologian (Osuuskumma 2013) yhdessä Erkka Leppäsen kanssa sekä päätoimittanut useita *[[Kosmoskynä]]*-lehden ja *Ursula*-verkkolehden numeroita vuosina 2010–2012. Henrikssonin puoliso on kirjallisuudentutkija Markku Soikkeli.

Henriksson osti 2016 yhdessä Markku Soikkelin kanssa verkkolehti Illusionistin oikeudet.

## Tuotanto
* 
* 
* 
* 
* 
* 

## Novelleja kokoomateoksissa
* ”Tanssijan tarina”. Teoksessa Tero Liukkonen (toim.): Novellit 2005. Helsinki: Gummerus 2005. 
* ”Muurit”. Teoksessa 
* ”Arkistonhoitajan salaisuus”. Teoksessa 
* ”Painovoiman sieppaamat”. Teoksessa 
* ”Tehtaanpuiston hirviö”. Teoksessa 

## Toimite
* 

## Lähteet

## Aiheesta muualla
* Blogi.
Vuorisinikka

**Vuorisinikka** (*Sialia currucoides*) on rastaiden heimoon kuuluva varpuslintu.

## Tuntomerkit

Vuorisinikka on 16–20 cm pitkä ja se painaa 30 grammaa. Koiraalla on sininen pää, selkäpuoli, siivet ja pyrstö ja vaalea vatsapuoli. Talvisin se on himmeämmän ruskeansininen. Naaras on ruskehtavansininen. Siivet ja pyrstö ovat kirkkaammansiniset ja pää ja selkä siniharmaat. Rinta voi olla joskus punertava. Naaraalla on myös valkea silmänympärysrengas.

## Levinneisyys
Vuorisinikkaa tavataan pesivänä Kanadassa ja Yhdysvalloissa. Talvehtivana sitä tavataan myös Meksikossa. Laji on luokiteltu elinvoimaiseksi.

## Elinympäristö
Vuorisinikka elää maatalousalueilla ja metsänreunoilla.

## Lisääntyminen
Vuorisinikka tekee pesänsä puunkoloon tai linnunpönttöön. Naaras rakentaa pesän pääasiassa yksin ja munii 4–8 vaaleansinistä tai valkoista munaa.

## Ravinto
Vuorisinikka käyttää ravinnokseen hyönteisiä ja pieniä hedelmiä.

## Lähteet
Herne (täsmennyssivu)

**Herne** voi tarkoittaa ainakin seuraavia:

## Kasvitiede
*herne (*Pisum sativum*), kasvi, vars. sen syötävät siemenet
## Maantiede
### Englanti
*Herne Bay, kaupunki Englannissa
*Herne, kylä Englannissa
*Herne Hill, alue Lontoossa
### Australia
*Herne Hill, asuinalue Geelongissa
*Herne Hill, esikaupunki Perthissä, Länsi-Australiassa
### Muualla
*Herne, kunta Belgiassa
*Herne, kaupunki Saksassa
### Mytologia
*Herne, englantilaisen kansanperinteen aavemainen, sarvipäinen metsästäjä, joka kummittelee öisin Windsorin metsässä.

## Sukunimenä
* Juha Herne (s. 1977), suomalainen jalkapalloilija
* Kaisa Herne (s. 1967), suomalainen valtio-opin professori.
Žemaitijan kansallispuisto

**Žemaitijan kansallispuisto** () on kansallispuisto Liettuan luoteisosassa Telšiain läänissä, erityisesti Plungėn kunnallispiirissä. Tämä pinta-alaltaan 219,03 (217,20) neliökilometrin suuruinen kansallispuisto perustettiin vuonna 1991. Puiston tarkoituksena on alueen metsä- ja järviekosysteemin samoin kuin kulttuuriperinnön suojelu.

Puiston keskellä sijaitsee runsaan 12&nbsp;km2 laajuinen Plateliai-järvi. Alueella asuu noin 3 500 henkeä.

Puistoalueen nähtävyyksiin kuuluu muun muassa *Kylmän sodan museo* Plungėn kunnallispiirin Plokštinėssä. Alueen ohjussiiloissa säilytettiin kylmän sodan vuosina 1962-1978 muun muassa neljää keskipitkän kantaman ohjusta mallia R-12 Dvina (SS-4).

## Kuvia

Kuva:Pakastuvos ezeras.Zem.2007-08-06.jpg|Näkymää kansallispuistosta.
Kuva:Mikytu krastovaizdzio draustinis.2007-06-15.jpg|Luontopolun opasteita.
Kuva:Mikytu mitologinis akmuo.2007-06-15.jpg|Siirtolohkare Mikytain pyhänä pidetyllä mäellä.
Kuva:Mikytu alkakalnis.Apzvalgos bokstas.2007-06-15.jpg|Näköalatorni Mikytain pyhänä pidetyllä mäellä.


## Lähteet

## Aiheesta muualla

* Žemaitijan kansallispuiston sivut , ,  ja  (zemaitijosnp.lt)
* Lyhyesti Žemaitijan kansallispuistosta   (visitlithuania.net)
Kummitussimput

**Kummitussimput** (Hoplichthyidae) on ahvenkaloihin kuuluva heimo. Heimon lajeja tavataan syvistä vesistä Intian valtamerestä ja Tyynestämerestä.

## Lajit ja anatomia
Kummitussimppujen heimoon kuuluu 1 suku ja noin 10 lajia, muun muassa piikkikummitussimppu (*Hoplichthys acanthopleurus*). Heimon kalat ovat ruumiirakenteeltaan pitkulaisia ja litteitä kaloja. Suurin heimon lajeista *H. haswelli* voi kasvaa 43 cm pitkäksi. Tyypillisiä piirteitä heimon kaloille ovat kookas ja litteä pää, 2 selkäevää, joista taaempi on hyvin pitkä, hyvin pitkä peräevä ja suomuton ruumis. Kylkiviivalla on piikkejä. Väriltään kummitussimppulajit ovat tyypillisesti kelaisia, vaaleanpunaisia tai ruskeita ja ruumiissa voi olla epäsäännöllisiä laikkuja.

## Levinneisyys ja elintavat
Kummitussimppulajeja tavataan indopasifiselta merialueelta. Ne elävät lähellä pohjaa niin matalissa kuin syvissäkin vesissä, tyypillisesti noin 10&ndash;1&nbsp;500 metrin syvyydessä. Nuoret kalat liikkuvat aikuisia matalammalla. Kummitussimppujen ravintoa ovat kalat ja äyrisiäset. Kummitussimppujen liha on syötävää, mutta ne eivät ole kaupallisesti merkittäviä kalastuksen kohteita.

## Lähteet
Ceviaanipiste

**Ceviaanipiste** () on geometriassa kolmioihin liittyvä piste. Kolmion kärjistä niiden vastaisiin sivuihin vedetään janat, joita voidaan suomeksikin kutsua muun nimityksen puuttuessa ceviaaniksi (). Mikäli kaikki kolme ceviaania leikkaavat samassa pisteessä, toteuttavat kantapisteiden jakamat sivujen osat Cevan lauseen. Tällaiset leikkauspisteet voivat kuulua kolmion merkillisiin pisteisiin.

Euroopassa muun muassa nimityksiä *cevian* tai *cevienne* käytetään Giovanni Cevan kunniaksi.

## Ceviaanien leikkauspisteitä
Seuraavassa eräitä ceviaanien leikkauspisteitä:
* Kulmanpuolittajien leikkauspiste (Kimberlingin tunnus on \scriptstyle X_1.)
* Keskijanojen leikkauspiste eli painopiste (\scriptstyle X_2.)
* Ortokeskus eli korkeusjanojen leikkauspiste. (\scriptstyle X_4.)
* Symmediaaninen piste (\scriptstyle X_6.)
* Gergonnen piste (\scriptstyle X_7.)
* Nagelin piste (\scriptstyle X_8.)

## Lähteet
Brett Ritchie

**Brett Ritchie** (s. 1. heinäkuuta 1993) on kanadalainen jääkiekkoilija, joka pelaa NHL-joukkue Arizona Coyotesissa. Hän on Dallas Starsin varaus vuoden  draftissa.

Viimeisenä vaihtopäivänä maaliskuussa 2023 Flames kauppasi Ritchien ja Connor Mackeyn Arizona Coyotesiin vaihdossa Nick Ritchieen ja Troy Stecheriin.

Ritchien veli Nick Ritchie on myös NHL-jääkiekkoilija.

## Maajoukkueura

Ritchie pelasi alle 18-vuotiaiden kisoissa vuonna 2011 ja edusti Kanadaa myös alle 20-vuotiaiden kisoissa 2013. 

## Lähteet
*
Baseballin Suomen Cup 2013

**Baseballin Suomen Cup 2013** pelattiin Turussa viikonlopputurnauksena 27. – 28. huhtikuuta 2013. Lauantaina kohtasivat Suomisarjan joukkueet ja näiden voittaja pääsi sunnuntaina kamppailemaan SM-sarjalaisten kanssa. 

## Alkusarja

Sarja päättyi kolmen joukkueen tasapeliin otteluvoittojen perusteella. Joukkueiden äänestyksen perusteella päädyttiin ratkaisuun jossa turnauksen isäntä Turku Black Sox jatkoi sunnuntain otteluihin. 

## Mitaliottelut

Loppuottelu oli 7 vuoroparin jälkeen tasatilanteessa 4-4. Ottelu ratkesi EuroCup-tyyliseen kotiutuslyönti kilpailuun jossa Expos epäonnistui vuorollaan tuoda juoksuja kotiin, ja Bullets/Puumat lopetti ottelun tasoittavalla vuorollaan tuodulla juoksulla. 

## Lähteet

* Suomen Baseball- ja Softball-Liitto: Baseballin Suomen Cup 2013 Julkaistu 2013-04-29 12:41:52
Baseballin Euroopan-mestaruuskilpailut 2012

**Baseballin miesten Euroopan-mestaruuskilpailut 2012** käytiin Alankomaissa 7.&ndash;16. syyskuuta. Mestaruuden voitti toisen kerran peräkkäin Italia. Kilpailuihin järjestettiin karsintaturnaukset kesällä 2011. Kaikkiaan 12 joukkuetta osallistui lopputurnaukseen.
 
## Alkulohkot

### Lohko A

### Lohko B

## Loppusarja C

Alkulohkoissa pelatut keskinäiset ottelut laskettiin mukaan loppusarjan taulukkoon.

### Loppuottelu

### Sijoitusottelut

## Lopulliset sijoitukset

**Euroopan mestari  2012**
 **Italia**
10. mestaruus

## Lähteet
* http://www.scorekeepers.org/tornei/ceb/2012/rotterdam/standing.php
Hyvä käytäntö -palkinto

Sosiaalialan korkeakoulutettujen ammattijärjestö Talentia jakaa vuosittain Hyvä käytäntö -palkinnon sosiaalialan käytännölle tai menetelmälle, joka on ajankohtainen, helposti sovellettava ja sitä on arvioitu. Palkinnon tavoitteena on edistää sosiaalialan ammattikäytäntöjen ja työmenetelmien kehittämistä ja levittämistä. Palkinto jaetaan vuosittain järjestettävillä Sosiaalialan asiantuntijapäivillä. Palkinto on jaettu vuodesta 2007 lähtien.

## Hyvä käytäntö -palkitut
 
* 2007: Lapsilähtöisen kriisityön kehittämishanke Perhe Villa. Kotkan perheneuvola ja Tukikeskus Villa Jensen.
* 2008: Serveri – Sosiaalisen kuntoutuksen mallintaminen. Vaasan kaupunki, psykososiaaliset palvelut.
* 2009: Palkinto jaettiin kahden käytännön kesken: Neuvolan perhetyö – varhaista tukea perheille. Jyväskylän kaupunki. 
Time Out! Aikalisä! Elämä raiteilleen -yhteistyömallilla tukea nuorille miehille. Helsingin kaupunki.
* 2010 Oppimisvaikeuksista vapaaksi -hanke. Kriminaalihuollon tukisäätiö.
* 2011 Nuorten vertaisvalistusohjelma Skarppi. Helsingin kaupungin nuorisoasiainkeskus ja Kalliolan Nuoret ry.
* 2012 eFamily Coach – Mobiiliavusteinen perheiden ja nuorten tukemisen työskentelymalli. Jyväskylän ammattikorkeakoulu ja Jyväskylän yliopisto.
* 2013 KiipIt-projekti – jalkautuva ja kiinnipitävä nivelvaihetyö päihdekuntoutujan rinnalla.
* 2014: Suvanto-ryhmä. Turvallisen vanhuuden puolesta - Suvanto ry.
* 2016: SISUKAS - monialainen tukimalli sijoitettujen lasten koulunkäyntiin. Pesäpuu ry.

## Lähteet
Balvenie

**Balvenie** on skotlantilainen single malt -viski. Sen tislaamo sijaitsee Dufftownissa Speysidessa. Balvenien tislaamo rakennettiin vuonna 1892, ja se on yksi William Grantin kolmesta tislaamosta. 

Balvenie jakaa saman tontin Glenfiddichin kanssa. Tislaamot käyttävät samaa mallasta, samaa vettä ja käytännössä samoja menetelmiä niin mäskäyksessä, käyttämisessä kuin tislauksessakin. Silti viskit eroavat selvästi toisistaan. Viskien erot johtuvat tislauskattiloista. Glendiffichin kattilat kuumennetaan hiilillä ja Balvenien kaasulla.  Balveniella on edelleen oma lattiamallastamo, vaikka se tuottaakin vain pienen osan tislaamon tarvitsemasta raaka-aineesta. 

Viskin luonteen kannalta tärkein tekijä on tislaamon paksut, lyhytkaulaiset tislauspannut. Niistä saadaan pähkinäistä ja maltaista raakatislettä, taustalle hedelmäisyyttä. Balveniesta voi erottaa muun muassa seuraavia makuja: hedelmät, tammi, mausteet, pähkinät, hunaja, viljat.     

## Merkittäviä Balvenie-viskejä

* Balvenie DoubleWood 12-year-old
* Balvenie Signature 12-year-old
* Balvenie Roasted Malt 14-year-old
* Balvenie Single Barrel 15-year-old
* Balvenie Rum Cask 17-year-old
* Balvenie 21-year-old PortWood Finish
* Balvenie Vintage Cask No 6570, 1976

## Lähteet
*Broom Dave. Handbook of Whisky. Octopus Publishing Ltd 2001, 32-33.
*Broom Dave. The World Atlas of Whisky. Octopus Publishing Group Ltd 2010, 70.
*Roskrow Dominic. The World's best Whiskies. Aurum Press Ltd 2010, 65.
Marty Robbins

**Martin David Robinson** (26. syyskuuta 1925 Glendale, Arizona, Yhdysvallat – 8. joulukuuta 1982), taiteilijanimeltään **Marty Robbins**, oli yhdysvaltalainen laulaja ja lauluntekijä. Hän levytti monia musiikinlajeja: countryä, westerniä, rockabillyä, havaijilaista musiikkia, calypsoa, poppia ja gospelia. Hänen ominta alaansa olivat country- ja western-musiikki sekä pop-balladit. Hän levytti yhteensä 18 ykköshittiä.

Robinson kasvoi Arizonassa. Hän osallistui toiseen maailmansotaan laivastossa ja oppi siellä soittamaan kitaraa ja pitämään havaijilaisesta musiikista. Siviiliin palattuaan hän teki erilaisia lyhytkestoisia töitä. Hän on kertonut, että halusi pois työelämästä ja etsi keinoa tulla toimeen muulla tavalla. Vuonna 1947 Robinson pääsi Phoenixissä kitaristiksi Frankie Starrin yhtyeeseen, joka soitti paikallisessa baarissa. Myöhemmin hän alkoi myös laulaa Starrin yhtyeessä. Starr opetti hänelle vuorovaikutusta yleisön kanssa. Yhdessä Starrin kanssa hän alkoi esiintyä paikallisradiossa Mesassa. Eräs hänen ystävistään ehdotti nimen muuttamista lyhyempään muotoon Marty Robbins. Hän sai levytyssopimuksen Columbialle vuonna 1951. Vuoden kuluttua hän levytti kappaleen ”I’ll Go On Alone”, joka menestyi hyvin.

Robbins lauloi 1950-luvun loppupuolella muun muassa teinipoppia ja rockabillyä. Albumi *[[Gunfighter Ballads and Trail Songs]]* (1959) sisältää tunnetun kappaleen ”El Paso”. Se oli ensimmäinen country–western-kappale, joka voitti Grammy-palkinnon. ”El Paso” nousi sekä pop- että country-listan kärkeen. Vuoden 1970 niin ikään Grammyllä palkittu *My Woman My Woman My Wife* -albumi menestyi myös sekä pop- että country-listoilla. 

Vuonna 1972 Robbins vaihtoi levy-yhtiötä. Hän esiintyi elokuvissa ja oli vanhan Grand Ole Opryn viimeinen ja uuden Grand Ole Opryn ensimmäinen esiintyjä. Vuonna 1975 hänet liitettiin Nashville Songwriters International Hall of Fame -kunnialistalle. Vuonna 1982 hänet liitettiin varsinaiseen Country Music Hall of Fame -listaan.

Musiikkiuransa lisäksi Robbins ajoi kilpaa Nascar-sarjassa ja esiintyi useissa elokuvissa ja televisiosarjoissa.

Marty Robbins meni naimisiin Marizona Baldwinin kanssa vuonna 1948. Lapset Ronnie Robbins ja Janet Robbins ovat menestyneet laulajina. Robbins kärsi pitkään sydänvaivoista ja kuoli sydänkohtausta seuranneen leikkauksen jälkeen.

## Lähteet
Luettelo suomalaisista kannatuslauluista

Tämä luettelo sisältää suomalaisille urheiluseuroille ja joukkueille tehtyjä kannatuslauluja.

## Jalkapallo

## Jääkiekko

## Muita lajeja

## Lähteet
*Suomen äänitearkisto 
*Fono-äänitetietokanta
Ceviaanikolmio

**Ceviaanikolmio** on geometrinen käsite. Kolmiosta valitaan piste, jossa kolmion kärjistä alkavien ceviaanit kohtaavat toisensa. Tämä ceviaanipisteen kautta kulkevat janat määrittävät kolmion sivuilta kantapisteet. Kun kantapisteet yhdistetään, saadaan *ceviaanikolmio*. Jos kantapisteet sijaitsevat kaikki kolmion sivuilla, luokitellaan ceviaanikolmio sisäkolmioksi.

Kun kolmiosta on muodostettu ceviaanikolmio, voidaan kolmiota pitää ceviaanikolmion anticeviaanikolmiona.

## Kolmion ominaisuuksia
Jos kolmion \scriptstyle \triangle ABC ceviaanien leikkauspisteen trilineaarisia koordinaatteja merkitään x : y : z, ovat ceviaanikolmion \scriptstyle \triangle A'B'C' kärkien eli kantapisteiden trilineaarit A' = 0 : y : z, B' = x : 0 : z ja C' = x : y : 0.

Ceviaanikolmioon ja ceviaanipisteeseen liittyy van Aubelin toinen lause.

## Ceviaanikolmioita
Ceviaanikolmioiden muoto riippuu sekä isäntäkolmion muodosta että ceviaanien leikkauspisteen paikasta. Kolmiot voidaan kuitenkin luetteloida käyttäen leikkauspistettä indeksinä.
* Kulmanpuolittajien leikkauspisteen (Kimberlingin tunnus on \scriptstyle X_1 ) kautta kulkevien ceviaanien kantapisteet muodostavat ceviaanikolmion.
* Kolmion painopisteen (Kimberlingin tunnus on \scriptstyle X_2 ) kautta kulkevat ceviaanit ovat keskijanoja, joiden kantapisteet muodostavat keskisen kolmion. 
* Ortokeskuksen (Kimberlingin tunnus on \scriptstyle X_4 ) kautta kulkevat ceviaanit ovat korkeusjanoja, joiden kantapisteet muodostavat ortokolmion.
* Symmediaanisen pisteen (Kimberlingin tunnus on \scriptstyle X_6 ) kautta kulkevat symmediaanit, joiden kantapisteet muodostavat symmediaanisen kolmion. 
* Gergonnen pisteen (Kimberlingin tunnus on \scriptstyle X_7 ) kautta kulkevien janojen kantapisteet ovat kolmion sisäympyrän kosketuspisteet muodostavat ceviaanikolmion.

## Katso myös
* Sisäkolmio
* Pedaalinen kolmio

## Lähteet
Àngel Rangel

**Àngel Rangel Zaragoza** (s. 28. marraskuuta 1982) on entinen espanjalainen jalkapalloilija. Hän oli oikea laitapuolustaja. Rangel pelasi urallaan vuosina 2001–2003 espanjalaisessa Tortosassa, espanjalaisessa kakkosdivisioonan Reusissa vuosina 2003–2004, espanjalaisessa niin ikään kakkosdivarissa pelaavassa Gironassa, espanjalaisessa Sant Andreussa, sekä espanjalaisessa Terrassassa ennen siirtymistään Englannin valioliigan Swansea Cityyn vuosina 2007–2018. Vuodet 2018–2020 Zaragoza pelasi Queens Park Rangersissa.
World Baseball Classic 2013

**World Baseball Classic 2013** pelattiin 2.–19. maaliskuuta. Alkulohkoja pelattiin Japanissa, Taiwanissa, Puerto Ricossa ja Yhdysvalloissa. Lopputurnaus pelattiin San Franciscossa Kaliforniassa.

## Alkulohkot
Päivämäärät paikallista aikaa. Alkulohkot pelattiin täyskierroskilpailuna, eli jokainen joukkue kohtasi kertaalleen muut lohkon joukkueet ja kaksi parasta selviytyi toiselle kierrokselle.

### Lohko A

Pelattiin Fukuokassa, Japanissa.

### Lohko B

Pelattiin Taichungissa, Taiwanissa.

### Lohko C

Pelattiin San Juanissa, Puerto Ricossa.

### Lohko D

Pelattiin Phoenixissa, Arizonassa.

## 2. kierros

Toisella kierroksella sarjajärjestelmä vaihtui. Joukkueet putosivat kilpailusta sitä mukaa, kun ne saivat tililleen kaksi tappiota. Kaksi viimeisenä mukana ollutta joukkuetta pelasivat lohkofinaalin ja selviytyivät myös lopputurnaukseen.

### Lohko 1

Pelattiin Tokiossa, Japanissa.

### Lohko 2

Pelattiin Miamissa, Floridassa.

## Lopputurnaus
Pelattiin San Franciscossa Kaliforniassa.

## Lähteet

* MLB
Suomi yleisurheilun sisäratojen maailmanmestaruuskilpailuissa

**[[Suomi]]** on osallistunut **[[Yleisurheilun sisäratojen maailmanmestaruuskilpailut|yleisurheilun sisäratojen maailmanmestaruuskilpailuihin]]** joka kerta lukuun ottamatta vuoden 2012 kisoja.

Suomalaiset ovat saavuttaneet kisoista kolme mitalia. Mika Halvari voitti kultaa vuonna 1995 kuulantyönnöstä ja Saga Vanninen voitti viisiottelusta hopeaa vuonna 2024 ja kultaa vuonna 2025. 

## Urheilijat ja sijoitukset

## Lähteet
* 
*iaaf.org/results/iaaf-world-indoor-championships
*Suomi vuoden 2016 kisoissa IAAF
King Baggot

**King Baggot** (7. marraskuuta 1879 St. Louis, Missouri – 1948 Los Angeles, Kalifornia) oli yhdysvaltalainen näyttelijä, ohjaaja ja käsikirjoittaja. Baggot on tunnettu mykkäelokuvien supertähtenä. Hän on näytellyt muun muassa elokuvissa *[[Love's Stratagem]]* (1909), ''Dr. Jekyll and Mr. Hyde'' (1913) ja *[[Skandaalihäät]]* (1940). Vanhetessaan hän keskittyi enemmän ohjaamiseen. Baggot ohjasi muun muassa elokuvan ''Aavikon kulkuri'' (1925).

## Lähteet

* 501 ELOKUVATÄHTEÄ, Steven Jay Schneider, 2007

## Aiheesta muualla
NHL-kausi 1957–1958

**NHL-kausi 1957–1958** oli National Hockey Leaguen historian 41. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti 
kolmannen kerran peräkkäin Toe Blaken valmentama Montreal Canadiens, joka kukisti finaalisarjassa Boston Bruinsin otteluvoitoin 4–2. Kyseessä oli NHL:n olemassaolon aikana Canadiensin 9. ja seuran koko historian 10. Stanley Cup -mestaruus. NHL-joukkueista ainoastaan Toronto Maple Leafs oli aiemmin onnistunut voittamaan Stanley Cupin kolme kertaa peräkkäin 1940-luvun lopulla.

Runkosarjan piste- ja maalipörssin voiton sekä Art Ross Trophyn vei Montreal Canadiensin Dickie Moore. Hän keräsi 70 ottelussa kaikkiaan 84 tehopistettä, joista 36 oli maaleja ja 48 syöttöpisteitä. Pudotuspelien pistepörssin ykkönen oli Boston Bruinsia edustanut Fleming MacKell. MacKell teki 12 pudotuspeliottelussa 19 tehopistettä, joista 5 oli maaleja ja 14 maaliin johtaneita syöttöjä. 

Hart Trophy myönnettiin Detroit Red Wingsin Gordie Howelle. Parhaalle puolustajalle jaettavan Norris-palkinnon vei puolestaan Montreal Canadiensia edustanut Doug Harvey. Parhaan tulokkaan Calder Memorial Trophyn sai Toronto Maple Leafsin Frank Mahovlich.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

 
### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Harmaasiipirastas

**Harmaasiipirastas** (*Turdus boulboul*) on rastaiden heimoon kuuluva varpuslintu.

## Levinneisyys
Harmaasiipirastasta esiintyy Himalajan alueelta Kaakkois-Aasian pohjoisosiin ulottuvalla alueella. Lajin kokonaispopulaatiota ei ole arvioitu, mutta sitä on kuvattu paikallisesti yleiseksi lähes koko esiintymisalueellaan. Kiinassa ja Pohjois-Laosissa ja -Vietnamissa sen on kuitenkin kuvattu olevan harvinainen. Laji on kuitenkin luokiteltu elinvoimaiseksi.

## Lähteet
Aim and Ignite

**Aim and Ignite** on yhdysvaltalaisen Fun-yhtyeen 25. elokuuta 2009 julkaistu esikoisalbumi. Maaliskuussa 2012 albumia oli myyty 75&nbsp;000 kappaletta, ja se ylsi parhaimmillaan Billboard 200 -listan sijalle 71.

Albumin ensimmäinen single, ”At Least I'm Not as Sad (As I Used to Be)” julkaistiin ilmaiseksi yhtyeen Myspace-sivulla 6. huhtikuuta 2009.

## Kappaleet

## Arvostelut
Albumi sai positiivisia arvosteluita. AbsolutePunk.net -sivuston Drew Beringer kehui albumia sanoen sen olevan "miltä pop-albumin 'tulisi' kuulostaa" ja "vuoden 2009 olennaisin pop-albumi." Allmusic nimitti albumia "progressiiviseksi, mutta parhaimmalla mahdollisella tavalla" ja ihaili Ruessin sanoituksia. Dave de Sylvia Sputnikmusicista kirjoitti, että "*Aim and Ignite* ei ole kaikkein johdonmukaisin pop-albumi," mutta hän lopulta kiitti "erinomaisesti miksatun ja järjestetyn albumin muusikoita, jotka selvästi ymmärtävät popmusiikin rajat ja mahdollisuudet". PopMattersin Estella Hung oli vähemmän vakuuttunut albumista. Hän kehui kappaleita "Be Calm" ja "The Gambler", mutta kritisoi albumin ensimmäisten kappaleiden sanoituksia ja tuotantoa. Popdosen Ken Shane kutsui albumia "mielenkiintoiseksi ja epätavalliseksi kuunnella."

## Lähteet